မျိုးဆွေဝင်း

ဦးမျိုးဆွေဝင်း (၂၁ ဇန်နဝါရီ ၁၉၆၁ မွေးဖွား) သည် လက်ရှိ ပဲခူးတိုင်းဒေသကြီးဝန်ကြီးချုပ် ဖြစ်သည်။၎င်းကို စစ်ကောင်စီက တိုင်းဝန်ကြီးချုပ်အဖြစ်ခန့်အပ်ခဲ့သည်။အဆိုပါ ရာထူးတွင် ခန့်အပ်ခြင်းမခံရမီက ပြည်ထဲရေးဝန်ကြီးဌာန မြန်မာနိုင်ငံရဲတပ်ဖွဲ့ဌာနချုပ် တွင် ဒုတိယရဲချုပ်(၁)အဖြစ် တာဝန်ထမ်းဆောင်ခဲ့သူဖြစ်သည်။

 ငယ်ဘဝနှင့်ပညာရေး 
၁၉၆၁ ခုနှစ် တွင် ပဲခူးတိုင်း၊နတ်တလင်းမြို့တွင် မွေးဖွားခဲ့သည်။၁၉၇၇ ခုနှစ် တွင် နတ်တလင်း အခြေခံပညာအထက်တန်းကျောင်းမှ ဆယ်တန်းအောင်မြင်ခဲ့သည်။၁၉၇၈ ခုနှစ် တွင် ပဲခူးဒီကရီကောလိပ်၊၁၉၇၉ခုနှစ်တွင် ပြည်ဒေသကောလိပ် သို့ တက်ရောက်ခဲ့သည်။

၁၉၈၂ ခုနှစ် တွင် ရန်ကုန်တက္ကသိုလ်မှ ဓါတုဗေဒအထူးပြုဖြင့် သိပ္ပံဘွဲ့ကိုရရှိခဲ့သည်။ထို့နောက် ဘွဲ့ရ ဗိုလ်လောင်းသင်တန်းတက်၍ တပ်မတော်သို့ ဝင်ရောက်ခဲ့သည်။

 နိုင်ငံဝန်ထမ်းအဖြစ်တာဝန်ထမ်းဆောင်ခြင်း  

ဦးမျိုးဆွေဝင်းသည် တပ်မတော်သားဟောင်းတစ်ဦးဖြစ်သည်။၁၉၉၈ ခုနှစ် နဝတ အစိုးရလက်ထက်တွင်  စစ်ဖက်မှ ရဲတပ်ဖွဲ့သို့ အသွင်ပြောင်းလာခဲ့သည်။ ဒုတိယရဲမှူးအဆင့်မှ တာဝန်များအဆင့်ဆင့်ထမ်းဆောင်ပြီးနောက် ရခိုင်ပြည်နယ်ရဲတပ်ဖွဲ့မှူး၊မွန်ပြည်နယ်ရဲတ ပ်ဖွဲ့မှူး၊ရကဖ၁ ကွပ်ကဲရေးမှူး၊ ရဲဦးစီးအရာရှိချုပ် စသည့် တာဝန်များပေးအပ်ခံရသည်။  ၂၀၁၈ ဇန်နဝါရီ ၂ရက်နေ့တွင် ဒုတိယရဲချုပ်(၁) ဖြစ်လာခဲ့သည်။ထိုတာဝန်ကို ၂၀၂၁ ဖေဖော်ဝါရီ ၂ရက်နေ့အထိ သက်ပြည့် တာဝန်ထမ်းဆောင်သည်။ယင်းနောက် အငြိမ်းစားယူခဲ့သည်။

 ဝန်ကြီးချုပ်ဖြစ်လာပုံ 
၂၀၂၁ ဖေဖော်ဝါရီ ၁ရက် စစ်အာဏာသိမ်းပြီးနောက် ၎င်းသည် ဒုတိယရဲချုပ်(၁)မှ အနားယူကာ ပဲခူးတိုင်းဒေသကြီးစီမံအုပ်ချုပ်ရေးကောင်စီဥက္ကဋ္ဌ အဖြစ် စစ်ကောင်စီက အမိန့်ထုတ်တာဝန်ပေးသည်။ထိုတာဝန်အား ၆လတာဝန်ထမ်းဆောင်ပြီးနောက် စစ်ကောင်စီ၏ အိမ်စောင့်အစိုးရအဖွဲ့ထဲ ပဲခူးတိုင်းဝန်ကြီးချုပ်အဖြစ် ၂၀၂၁ ဩဂုတ် ၁ရက်နေ့တွင် တာဝန်ဆက်လက်ပေးခံရသည်။

 ပိတ်ဆို့ခံရခြင်း  

အမေရိကန်ဘဏ္ဍာရေးဝန်ကြီးဌာန၊ ယူနိုက်ဒက်ကင်းဒမ်းနှင့်ကနေဒါနိုင်ငံတို့က ဦးမျိုးဆွေဝင်းအား ဒဏ်ခတ်ပိတ်ဆို့ အရေးယူထားသည်။  

 ကိုးကား  

ကဏ္ဍ:မြန်မာနိုင်ငံ၏ ပြည်နယ်နှင့် တိုင်းဒေသကြီး ဝန်ကြီးချုပ်များ
Category:မြန်မာ စစ်ဖက်ဆိုင်ရာ လူပုဂ္ဂိုလ်များ

ကဏ္ဍ:၁၉၆၁ မွေးဖွားသူများ
ကဏ္ဍ:ပဲခူးတိုင်းဒေသကြီး ဝန်ကြီးချုပ်များ